|  |  |
| --- | --- |
|    | **Šiam straipsniui ar jo daliai trūksta išnašų į šaltinius.**Jūs galite padėti Vikipedijai pridėdami tinkamas išnašas su šaltiniais. |

*Šis straipsnis – apie istorinį Graikijos regioną. Apie dabartinį administracinį vienetą žiūrėkite Achajos nomas*

| Graikijos istorinis regionas:Achaja (Αχαΐα) |
| --- |
|  |
| Šalis | Graikija (Achaja) |
| Tautos | Dorėnai |
| Miestai | Patras, Dyme |
|  |
|  |

**Achaja** (gr. Αχαΐα) – istorinė Graikijos sritis Peloponeso pusiasalio šiaurinėje dalyje. Dabar egzistuoja to paties pavadinimo Achajos nomas, kurio teritorija iš dalies atitinka senąją Achają.

Geografija
----------

Achajos žemėlapis
Achaja buvo sritis Peloponeso šiaurėje, prisiglaudusi prie Korinto įlankos. Pietuose ją uždarė Arkadijos aukštumos (skyrė Erimanto kalnai). Rytuose ji siekėsi su Korintija (skyrė Sikijonas), vakaruose – su Elide (skyrė Lariso upė).

Didžiuma regiono buvo kalnuota, išskyrus siaurą pajūrio ruožą šiaurėje.

Istorija
--------

II tūkst. pr. m. e. (Mikėnų laikotarpiu) regionas buvo žinomas kaip **Aegialus** ir apgyvendintas jonėnų. Jų svarbiausia gyvenvietė buvo Aroe. Vėliau, kuomet įvyko legendinės dorėnų migracijos, achajai iš Argolidės masiškai kėlėsi į šį regioną, ir jis tapo žinomas kaip Achaja, o Aroe pervardintas į Patras.

Archajiniu ir klasikiniu laikotarpiu Achajoje susiformavo graikų poliai, kurių stipriausi buvo Patras, Dyme, Aegira, Aegium, Boura, Cerynea, Helike, Pellene, Pharrae, Tritaia ir kt. Tačiau regionas nevaidino svarbaus vaidmens, lyginant su kitais Graikijos regionais: Atika, Lakonija ar Korintija.

Achajos lygos teritorijos 200 m. pr. m. e.
Vienintelis laikotarpis, kuomet Achajos regionas tapo svarbus Senovės Graikijos istorijoje, buvo 280 m. pr. m. e. kai Patras miesto iniciatyva buvo sukurta Achajos lyga. Labai greitai prie jos prisijungė poliai Arkadijoje, Korintijoje, ir Argolidėje.

146 m. pr. m. e. Achajos lyga, kaip ir kitos graikų teritorijos, atiteko Romos imperijai. Kadangi ši lyga buvo paskutinis stipriausias Peloponeso politinis darinys, ilgainiui Achajos regiono pavadinimas prigijo visai pietinei Graikijai (Peloponesui): romėnai čia įkūrė Achajos provinciją.

Vėliau regioną valdė Bizantijos imperija. 1205–1432 m. egzistavo Achajos kunigaikštystė. XV a. užkariauta Osmanų. 1821 m. Achajos regionas tapo nepriklausomos Graikijos dalimi.

|  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Ž • A • RSenovės Graikijos regionai |
| --- |
|  |
| Žemyninė Graikija | 

|  |
| --- |
| 
Megara **·**  Atika **·**  Bojotija **·**  Fokidė **·**  Lokridė **·**  Doridė **·**  Malidė **·**  Dolopija **·**  Etolija **·**  Akarnanija **·**  Ftiotidė **·**  Tesalija **·**  Epyras |
|  |
| Peloponesas | 
Lakonija **·**  Mesenija **·**  Elidė **·**  Arkadija **·**  Achaja **·**  Argolidė **·**  Korintija |

 |  |
|  |
| Salos | 
 Kreta **·**  Euboja **·**  Kerkyra **·**  Paksis **·**  Lefkada  **·**  Itakė  **·**  Kefalonija **·**  Zakintas **·**  Kytira **·**  Rodas |
|  |
| Kolonijos | 
 Didžioji Graikija **·**  Eolidė **·**  Troada **·**  Jonija **·**  Doridė |
|  |
| Makedonija | 
 Botija **·**  Migdonija **·**  Pierija **·**  Chalkidikė **·**  Aukštutinė Makedonija **·**  Krestonija |

 |